Elisa Røtterud

Elisa Røtterud (født 1979) er en norsk journalist og PR-konsulent som har befattet seg mest med mote og trend. Hun har også vært programleder på TV3 og deltatt i to realityserier.

Røtterud har grunnfag og mellomfag i sosialantropologi ved Universitetet i Oslo og tok senere utdannelse som tekstforfatter ved Westerdals Oslo School of Arts, Communication and Technology. Fra 2005 har hun jobbet som mote- og trendjournalist i Henne, Aftenposten, KK og WHERE2GO. Fra 2008 til 2012 var hun redaktør for mote og trender i motemagasinet Cosmopolitan. Deretter PR-sjef for Høyer (2014–2015),  PR- og markedsansvarlig i Björn Borg (2015–2018) og daglig leder i Muzungu Style Røtterud (2018–).

I 1999 var hun yngste deltaker i første sesong av reality-TV-serien Robinsonekspedisjonen. Året etter var hun programleder for sjekkeprogrammet Elisas univers på TV3,VG - Forbannet Røtterud (2000) og fra 2000 til 2001 medprogramleder i TV3s gameshow Fangene på fortet, sammen med Nils Ole Oftebro. Hun ledet også åpningsshowet til TV3s nye søsterkanal Viasat Plus, som startet sine sendinger våren 2000.Aftenposten aften - TV3 kommer med ny kanal (15.3.2000, s.34) I 2022 deltok hun i 71 grader nord – team, med Thomas Alsgaard på sitt lag.

 Referanser 

 Eksterne lenker 


Kategori:Norske journalister
Kategori:Norske TV-programledere
Kategori:Robinsonekspedisjon-deltagere
Kategori:Programledere for Viasat
Kategori:Personer fra Sørum kommune